
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση οδού (παρόδου οδού) Ναρκίσου στην Κυψέλη Νομού Αττι¬ 
κής, ότι υπάρχει πριν από το 1923 και χαρακτηρισμός αυτής ως 

διατηρητέας. 1 

Καθορισμός ορίων, όρων και περιορισμών δόμησης στους οικισμούς α) 
Κάψια, β) Περθώρι, γ) Στρίγκο και δ) Βουνό του Ν. Αρκαδίας. . 2 
Καθορισμός ορίων και όρων και περιορισμών δόμησης στους 
οικισμούς «ΘΕΟΔΩΡΑΚΙ», «ΚΩΝΣΤΑΝΤ1Α», «ΧΡΥΣΗ.» 
επαρχίας Αλμωπίας Ν. Πέλλας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Πρωτ. 39399/1210/86 (1) 


Αναγνώριση οδού (παρόδου οδού) Ναρκίσου στην Κυψέλη Νομού Αττικής, 
ότι υπάρχει πριν από το 1923 και χαρακτηρισμός αυτής ως διατηρη¬ 
τέας. 

Ο ΝΟΜΑΡΧΗΣ ΑΘΗΝΩΝ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κώμων και 
συνοικισμών του Κράτους και ανεγέρσεως αυτών».. 

β) Του Β.Δ. 712/70. όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 


δ) Την 38η/20/5.12.86 γνωμοδότηση του Συμβουλίου Χωροτα¬ 
ξίας Νομ/κού Δ/τος Αθηνών. 

2. Την από 3.11.86 με αριθμό πρωτ. 34153/1072/86 αί¬ 
τηση της Ευγενίας Παπαδοπούλου. 

3. Τους ακόλουθους τίτλους ιδιοκτησίας: 10897/14.2.23 συμβό¬ 
λαιο Σ/φου Αθηνών Παναγ. Βελμάχου, 4093/4.12.26 Συμβόλαιο 
Σ/φου Αθηνών Αναστασίου Ηλιακόπουλου, 1499/4.2.86 Συμβόλαιο 
Σ/φου Αθηνών Αδαμαντίας Καβάγια από τους οποίους προκύπτει ότι. 
η οδός (πάροδος οδού) Ναρκίσου υπάρχει πριν από το 1923. 

4. Το τοπογραφικό σχεδιάγραμμα του μηχανικού Χαρίλαου Παπα- 
γίαννη. 

5. Τής υπ’ άριθμ. 836/22.2.35 αποφάσεως στην οποία φαίνεται 
να περιέχεται το οικοδομικό τετράγωνο εντός του οποίου βρίσκεται η 
παραπάνω οδός περιβαλλόμενο από τις οδούς Δάφνιδος, Πύθωνος, 
Λεύκας, Αρμονίας και Αίγλης, αποφασίζουμε: 

Αναγνωρίζουμε ότι η οδός (πάροδος οδού) Ναρκίσου μεταξύ των οδών 
Δάφνιδος, Πύθωνος, Λεύκας, Αρμονίας και Αίγλης στην Αθήνα υπάρχει 
νομϊμως πριν απότο έτος 1923, και τη χαρακτηρίζουμε ως διατηρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
μηχανικού Χαρίλαου Παπαγιάννη κλ. 1:200 με ημερομηνία Ιανουάριος 
1986. 

Η απόφαση αυτή που ισχύει από της ανακοινώσεως της δημοσίευ¬ 
σης να δημοσιευθεί στην Εφημερίδα της Κυβερνήσεως. 

Αθήνα. 29 Δεκεμβρίου 1986 

Ο Νομάρχης 
Θ. ΒΓΕΝΟΠΟΥΛΟΣ 

Αριθ. 859 ΕΠΑ (2) 

Καθορισμός ορίων, όρων και περιορισμών δόμησης στους οικισμούς 
α) Κάψια, β) Περθώρι, γ) Στρίγκο και 5) Βουνό του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
οινατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους, προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Την υπ’ αριθ. απόφασή μας για την κατηγοριοποίηση 

των οικισμών του Ν. Αρκαδίας που έχουν πληθυσμό μέχρι και 2.000 κα¬ 
τοίκους. 

5. Τα πληθυσμιακά στοιχεία της τελευταίας απσγραφής του Κράτους 
της ΕΣΥΕ. 

6. Τη υπ’ αριθ. 15/12.12.86 θέμα 4ον γνωμοδότηση του Συμβουλίου 
ΧΟΠ του Νομού. 

7. Τις επί τόπου αναγνωρίσεις των οικισμών, αποφασίζουμε: 

I. Καθορίζουμε τα όρια των οικισμών α) Κάψια, β) Περθώρι, γ) 
Στρίγκο και δ) Βουνό του Ν. Αρκαδίας με στοιχεία 1, 2, 3, 4 όπως 
αυτά φαίνονται στα συνοδευτικά της παρούσας σχεδιαγράμματα σε 
κλίμ. 1:5.000, που αποτελούν αναπόσπαστα μέρη της απόφασης αυτής 
και συντάχθηκαν βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιο¬ 
ρισμούς δόμησης. 

Α. Γενικοί όροι δόμησης 


1. Εντός των ορίων των οικισμών ισχύουν οι γένικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τους 
οικισμούς α) Κάψια, β) Περθώρι, γ) Στρίγκος και δ) Βουνό, αρτιότητα 
γηπέδου 500 τμ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης 

Για τους οικισμούς της ομάδας 

Α. α) Κάψια, β) Περθώρι, γ) Στρίγκος και δ) Βουνό τους ειδι¬ 
κούς όρους δόμησης που αναγράφονται στην καρτέλα που συνοδεύει 
την μελέτη των ορίων του οικισμού. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων και 
η δημιουργία νέων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 (ΦΕΚ 
181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Τρίπολη, 29 Δεκεμβρίου 1986 

Ο Νομάρχης 
ΓΡ. ΝΙΩΤΗΣ 

Αριθ. Πρωτ. οικ. 61 (3) 

Καθορισμός ορίων και όρων και περιορισμών δόμησης στους οικισμούς 

«ΘΕΟΔΩΡΑΚΙ», «ΚΩΝΣΤΑΝΤΙΑ», «ΧΡΥΣΗ» επαρχίας Αλμωπίας 

Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
’ Οργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότεροι" το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) για 
τον τρόπο καθορισμού ορίων οικισμών της Χώρας μέχρι 2000 κατοίκους, 
κατηγορίες αυτών και καθορισμός όρων και περιορισμών δόμησής τους. 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγρά μμα τος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

5. Την απόφασή μας με αριθ. 296/28.1.1986 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογραφής της απογραφής 
της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας, Οικισμού 
και Περιβάλλοντος του Νομού με οφιθμούς 4/86, 55/86, 81/86. 

8. Τις αποφάσεις των Κοινοτικών Συμβουλίων θεοδωρακίου με αριθμ. 
21/85, Κωνσταντίας με αριθμ. 39/85, Χρυσής με αριθμ. 9/86. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, απο¬ 
φασίζουμε: 

1. Καθορίζουμε τα όρια των οικισμών «ΘΕΟΔΩΡΑΚΙ», «ΚΩΝ- 
ΣΤΑΝΤΙΑ», «ΧΡΥΣΗ» επαρχίας Αλμωπίας του Νομού Πέλλας, όπως 
αυτά φαίνονται στα σχετικά πρωτότυπα τοπογραφικά διαγράμματα σε 
κλίμακα 1:5000, που συντάχθηκαν με βάση στοιχεία χαρτών και 
επιτόπου έλεγχο, θεωρήθηκαν από τον Προϊστάμενο του τμήματος 
Πολεοδομίας και Πολεοδομικών Εφαρμογών με την από 24.12.86 
πράξη του κάι αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και περιο¬ 
ρισμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμη¬ 
σης που προβλέπονται από το Π.Δ. 24.4.85(ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρί¬ 
σκονται μέσα στο ήδη εγκεκριμένο σχέδιο τριακόσια (300) τ.μ. 
για όλους τους παραπάνω οικισμούς. 

2.1.3. Ελάχιστο εμβαδόν αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια: 
για τους οικισμούς θεοδωρακίου, Κωνσταντίας πεντακόσια (500) 
τ.μ., για τον οικισμό Χρυσής χίλια (1000) τ.μ. 


2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται 
από την 296/28 Ιανουάριου 1986 απόφασή μας. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στον χώρο: 

Θεοδωράκι: Ούτε περιαστικός, ούτε παραλιακός, ούτε τουριστικός. 

Κωνσταντία: Ούτε περιαστικός, ούτε παραλιακός, ούτε τουριστικός. 

Χρυσή: Ούτε περιαστικός, ούτε παραλιακός, ούτε τουριστικός. 

3.2. Ως προς το βαθμό προστασίας σύμφωνα με την 296/28 Ιαν. 1986 
απόφασή μας. 

3.3. Ως προς τη δυναμικότητα: 

θεοδωράκι: Στάσιμος. 

Κωνσταντία: Στάσιμος. 

Χρυσή: Στάσιμος. 

3.4. Ως προς το βαθμό διασποράς: 

Θεοδωράκι: Συνεκτικός. 

Κωνσταντία: διάσπαρτος. 

Χρυσή: Διάσπαρτος. 

3.5. Ως προς το μέγεθος: 

θεοδωράκι: Μεσαίος. 

Κωνσταντία: Μεσαίος. 

Χρυσή: Μεσαίος. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο Γραφείο ή Τμήμα Πολεοδομίας και Πολεοδο- 
μικών Εφαρμογών του Νομού, ώστε να εξασφαλίζεται η συνέχεια των 
υπαρχόντων και η δημιουργία νέων κοινοχρήστων χώρων με τα οριζό¬ 
μενα στις διατάξεις της παρ. 1 του άρθρου 6 του Π.Δ. 24.4.85. 

4.2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 (ΦΕΚ 
181/Δ/85). 

Η απόφαση αυτή μαζί με τα σχεδιαγράμματα οροθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

’Εδεσσα, 12 Ιανουάριου 1987 
Ο Νομάρχης 
ΝΙΚ. ΜΑΚΡΑΚΗΣ 

